**J e l e n t é s**

**Mindszentkálla Község Önkormányzata Képviselő-testületének**

**2016. szeptember 23-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Keszler Gyula polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**42/2016. (IV. 20.) HATÁROZATA**

**A Kővágóörsi Közös Önkormányzati Hivatal 2015. évi költségvetése módosításának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2015. évi költségvetése módosítását - az előterjesztésnek megfelelően - elfogadja.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**43/2016. (IV. 20.) HATÁROZATA**

**A Kővágóörsi Közös Önkormányzati Hivatal 2015. évi zárszámadása elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2015. évi gazdálkodásáról szóló beszámolót - az előterjesztésnek megfelelően - elfogadja.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**44/2016. (IV. 20.) HATÁROZATA**

**A Kővágóörsi Közös Önkormányzati Hivatal 2015. évi pénzmaradványának, pénzmaradvány felhasználásának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2015. évi pénzmaradványát 5.507 e Ft összegben állapítja meg, melyből kötelezettségvállalással terhelt 3.074 e Ft. A Képviselő-testület elfogadja, hogy a Hivatal a 2.433 e Ft összegű szabad pénzmaradvány teljes összegét a 2016. évi működési kiadások fedezetére használhatja fel.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**45/2016. (IV. 20.) HATÁROZATA**

**A Kővágóörsi Közös Önkormányzati Hivatal 2015. évi munkájáról szóló beszámoló elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2015. évi munkájáról szóló beszámolót elfogadja.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**48/2016. (V. 11.) HATÁROZATA**

**Közrendvédelmi beszámoló elfogadásáról**

Mindszentkálla Község Önkormányzata Képviselő-testülete a 2015. évről szóló közrendvédelmi beszámolót elfogadja.

**Határozat megküldésre került.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**49/2016. (V. 11.) HATÁROZATA**

**A Káli – medence Idősek Otthona Mindszentkálla intézmény 2015. évi pénzmaradványának, pénzmaradvány felhasználásának elfogadásáról**

Mindszentkálla Község Önkormányzata Képviselő-testülete a Káli-medence Idősek Otthona intézmény 2015. évi pénzmaradványát 1.093 e Ft összegben állapítja meg, melyből kötelezettségvállalással terhelt 1.092 e Ft. A Képviselő-testület elfogadja, hogy az intézmény az 1 e Ft összegű szabad pénzmaradvány összegét a 2016. évi működési kiadások fedezetére használhatja fel.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**52/2016. (V. 11.) HATÁROZATA**

**Intézményvezető kinevezéséről**

Mindszentkálla Község Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény intézményvezetői munkaköre betöltésére kiírt pályázati eljárást eredményesnek nyilvánítja, és elhatározza, hogy Kis Tóth Diánát a Káli-medence Idősek Otthona Mindszentkálla intézmény szociális és mentálhigiénés munkatárs munkakörébe határozatlan időre kinevezi, ezzel egyidejűleg 5 év határozott időre megbízza az intézményvezetői feladatok ellátásával.

A Képviselő-testület a kinevezés és a vezetői megbízás időpontjának kezdetéről, valamint a vonatkozó jogszabályok alapján az illetményről külön határozatban dönt.

Felelős: Keszler Gyula, polgármester

Határidő: 2016. május 31.

**A pályázó értesítése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**53/2016. (V. 11.) HATÁROZATA**

**a 2015. évben végzett ellenőrzésekről szóló jelentésről**

Mindszentkálla Község Önkormányzat Képviselő-testülete a 2015. évben Mindszentkálla Község Önkormányzatánál végzett ellenőrzésekről szóló jelentést tudomásul veszi és elfogadja azt.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**55/2016. (V. 11.) HATÁROZATA**

**Falugondnoki beszámoló elfogadásáról**

Mindszentkálla Község Önkormányzata Képviselő-testülete a falugondnok 2015. évről szóló beszámolóját tudomásul veszi, és azt elfogadja.

**Határozat megküldése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**56/2016. (V. 11.) HATÁROZATA**

**Önkormányzati társulások 2015. évi munkájának elfogadásáról**

Mindszentkálla Község Önkormányzat Képviselő-testülete az önkormányzati társulások 2015. évi munkájáról készült beszámolót tudomásul veszi, és elfogadja.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**57/2016. (V. 11.) HATÁROZATA**

**A gyermekjóléti és gyermekvédelmi feladatok ellátásáról szóló 2015. évre vonatkozó átfogó értékelés elfogadásáról**

Mindszentkálla Község Önkormányzata Képviselő-testülete a gyermekjóléti és gyermekvédelmi feladatok ellátásáról szóló 2015. évre vonatkozó értékelést elfogadja.

Képviselő-testület felkéri a polgármestert, hogy az értékelést küldje meg a Veszprém Megyei Kormányhivatal Gyámügyi és Igazságügyi Főosztálya részére.

Felelős: Keszler Gyula, polgármester

Határidő: 2016. május 31.

**Az értékelés megküldése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**58/2016. (V. 11.) HATÁROZATA**

**A szünidei gyermekétkeztetés biztosításáról**

Mindszentkálla Község Önkormányzata Képviselő-testülete a szünidei gyermekétkeztetési feladatok ellátását az ellátási kötelezettségen felül biztosítani nem kívánja.

A szünidei gyermekétkeztetés feltételeit előkészíti.

Felkéri a polgármestert, hogy a jegyzőt, valamint a kötelező felvételt biztosító Óvoda, Iskola intézményvezetőit a szünidei gyermekétkeztetés biztosításának igénybevételi lehetőségéről tájékoztassa.

Felelős: Keszler Gyula polgármester

Határidő: 2016. május 30.

**Tájékoztatás, előkészítés megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**60/2016. (V. 11.) HATÁROZATA**

**a Helyi Esélyegyenlőségi Program felülvizsgálatáról**

Mindszentkálla Nagyközség Önkormányzata Képviselő-testülete a Helyi Esélyegyenlőségi Programját áttekintette azt módosítani nem kívánja.

Utasítja a polgármestert, hogy az áttekintésről hozott határozatot küldje meg a Türr István Képző és Kutató Intézet számára.

Felelős: Keszler Gyula, polgármester

Határidő: 2016. május 31.

**Határozat megküldése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**61/2016. (V. 11.) HATÁROZATA**

**Az egészségügyi alapellátás körzeteinek meghatározásáról szóló önkormányzati rendeletről**

Mindszentkálla Község Önkormányzata Képviselő-testülete az előterjesztés szerinti tartalommal a rendelet tervezetet véleményezésre megküldeni javasolja az alapellátást végző háziorvos, fogszakorvos és védőnő, valamint az országos módszertani intézet (Nemzeti Egészségfejlesztési Intézet, 1096 Budapest, Nagyvárad tér 2.) részére.

Felkéri a polgármestert, hogy a vélemények megérkezését követően a véleményezett rendelet tervezetet a soron következő ülésre, elfogadásra terjessze elő.

Felelős: Keszler Gyula, polgármester

Határidő: a) azonnal (véleményezésre megküldésre)

 b) véleményezett rendelet tervezet megérkezését követő tervezett testületi ülés

**A rendelet-tervezet véleményeztetése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**62/2016. (V. 11.) HATÁROZATA**

**a közösségi színterek használati szabályzata, házirendje elfogadásáról**

Mindszentkálla Község Önkormányzata Képviselő-testülete a közösségi színterek használati szabályzatát, házirendjét, az előterjesztés szerinti tartalommal elfogadja.

A Képviselő-testület felkéri a polgármestert, hogy az elfogadott szabályzatot, házirendet tegye közzé.

Felelős: Keszler Gyula polgármester

Határidő: 2016. május 31.

**A közzététel megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**63/2016. (V. 11.) HATÁROZATA**

**A Veszprém Megyei Kormányhivatal településrendezési eszközök hiánya miatti törvényességi felhívásáról**

Mindszentkálla Község Önkormányzata Képviselő-testülete a Veszprém Megyei Kormányhivatal VEB/005/1248/2016. számú törvényességi felhívását megtárgyalta.

A Képviselő-testület a törvényességi felhívásban foglaltakkal egyetért, és a helyi építési szabályzat elkészítése érdekében elsőként árajánlatokat szerez be.

Felkéri a polgármestert, hogy a helyi építési szabályzat elkészítésére kérjen ajánlatot az alábbiak szerint:

* VÁTERV 95 Kft. 1126 Budapest, Szendrő köz 6.,
* Város és Ház Bt. 1146 Budapest, Abonyi u. 8.,
* Planteus Kft., Németh Ferenc 8272 Monoszló, Fő u. 23.,

és a kapott ajánlatokat terjessze elő a következő tervezett ülésre.

Felelős: Keszler Gyula, polgármester

Határidő: következő tervezett ülés

**Az árajánlatok bekérése megtörtént**.

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**64/2016. (V. 11.) HATÁROZATA**

**a Gördülő Fejlesztési Terv elkészítéséről**

**1./ 30. sorszámú 11-07092-1-002-00-02 MEKH kóddal rendelkező Szentbékkálla ivóvízellátó víziközmű-rendszer, 75. sorszámú 21-25858-1-005-00-12 MEKH kóddal rendelkező Köveskál szennyvízelvezető és -tisztító víziközmű-rendszer** Ellátásért Felelőse, megtárgyalta a 2017-2031. évekre vonatkozó Gördülő Fejlesztési Terv készítésére vonatkozó napirendi pontot.

2./ A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

3./ A meghatalmazás terjedjen ki arra is, hogy a BAKONYKARSZT Zrt. a vonatkozó Terveket készítse el és a Vksztv. valamint az 58/2013. (II. 27.) Korm. rendelet által megállapított véleményezés átvételét követően, a 2017-2031. évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

4./ A Képviselő-testület felhatalmazza a Polgármestert, hogy jelen döntést, jelen döntés alapján elkészített és aláírt meghatalmazást, a BAKONYKARSZT Víz- és Csatornamű Zártkörűen Működő Részvénytársaság (8200 Veszprém, Pápai út 41.) részére megküldje.

5./ A Képviselő-testület felhatalmazza a Polgármestert a további, szükséges intézkedések megtételére.

**Felelős:** Keszler Gyula polgármester

**Határidők:** 1. – 3./ azonnal

 4./ legkésőbb 2016. június 06.

 5./ folyamatosan

**A meghatalmazás megküldése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**65/2016. (V. 11.) HATÁROZATA**

**Tapolca Környéki Önkormányzati Társulás létszámcsökkentési döntésével kapcsolatos támogatási igénylés benyújtásáról**

Mindszentkálla Község Önkormányzata Képviselő-testülete, mint a Tapolca KörnyékiÖnkormányzati Társulás tagja a jelen határozatban foglaltak szerint nyilatkozik arra, hogy a Társulás által fenntartott Balaton – felvidéki Szociális , Gyermekjóléti és Háziorvosi Ügyeleti Szolgálatnál a létszámcsökkentéssel érintett álláshelyen foglalkoztatott - jogviszonyban vagy munkaviszonyban töltött idejének megszakítás nélküli - foglalkoztatására a települési önkormányzat által alapított más szervnél, az előreláthatólag megüresedő álláshelyeken vagy a tervezett új álláshelyeken, szervezeti változás, feladatátadás következtében a kérelem benyújtójának fenntartói körén kívüli munkáltatónál nincs lehetőség.

Mindszentkálla Község Önkormányzata Képviselő-testülete a létszámleépítéssel kapcsolatos egyszeri költségvetési támogatás igénylésének Magyar Államkincstárhoz történő benyújtását támogatja, azzal egyetért.

Felkéri a képviselő-testület a polgármestert, hogy a döntésről a Társulás elnökét a határozat megküldésével értesítse.

**Felelős:** Keszler Gyula polgármester

**Határidő:** 2016. május 31.

**A határozat megküldése megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**72/2016. (VII. 20.) HATÁROZATA**

**Intézményvezető kinevezéséről**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény szociális és mentálhigiénés munkatárs munkakörébe Kiss Tóth Diánát 2016. augusztus 1. napjától nevezi ki határozatlan időre, és ezzel egyidejűleg 5 év határozott időre (2016. augusztus 1-jétől 2021. július 31-éig) megbízza az intézményvezetői feladatok ellátásával.

A Képviselő-testület Kis Tóth Diána illetményét bruttó 270.343 Ft-ban állapítja meg, mely az alábbiak szerint tevődik össze:

- garantált illetmény: 155.258 Ft

- magasabb vezetői pótlék: 50. 000 Ft

- munkahelyi pótlék: 24. 000 Ft

- ágazati pótlék: 10.400 Ft

- kiegészítő pótlék: 30.685 Ft

Felkéri a polgármestert a jogviszony létesítéshez szükséges intézkedések megtételére.

Felelős: Keszler Gyula, polgármester

Határidő: 2016. augusztus 1.

**Az intézményvezető kinevezése megtörtént.**

Mindszentkálla Község Önkormányzata Képviselő-testületének az elmúlt időszakban önkormányzati települési támogatás ügyében hozott döntése 2 db volt, melyből 1 lakhatási támogatás, 1 rendkívüli települési támogatás. Saját hatáskörben iskolakezdési támogatás került megállapításra, melyben a döntések száma 14 db, kifizetésre került összeg 420.000 Ft.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2016. (IX. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2016. szeptember 13.

 **Keszler Gyula**

 **polgármester**